Document ID: 31997D0823

PÄÄTÖS N:o 165,
tehty 30 päivänä kesäkuuta 1997,
neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 128 ja E 128B) (ETA:n kannalta merkityksellinen teksti) (97/823/EY)
EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä ja tulkintakysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,
ottaa huomioon kyseisten asetusten soveltamiseksi tarvittavien tiettyjen mallilomakkeiden laatimisesta ja mukauttamisesta 7 päivänä lokakuuta 1993 tehdyn päätöksen N:o 153,
sekä katsoo, että
on syytä ottaa käyttöön uudet E 128- ja E 128B-lomakkeet, jotta voitaisiin ottaa huomioon neuvoston asetukset (EY) N:o 3095/95 ja (EY) N:o 3096/95 ja neuvoston asetus (EY) N:o 1290/97, joissa muutetaan erityisesti oikeutta sairausetuuksiin koskevia säännöksiä,
Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella,
ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella,
käytännön syistä olisi samanlaisia lomakkeita käytettävä sekä yhteisössä että Euroopan talousalueella, ja
lomakkeiden laatimisessa käytettävästä kielestä on annettu hallintotoimikunnan suositus N:o 15,
ON PÄÄTTÄNYT SEURAAVAA:
1. Laaditaan kaksi uutta lomaketta (E 128 ja E 128B), jotka koskevat jäsenvaltiossa oleskelun aikana tarvittavia luontoisetuuksia, joiden saaminen ei ole välittömän kiireellistä.
2. Jäsenvaltioiden toimivaltaisten viranomaisten on saatettava asianomaisten tahojen (etuuteen oikeutetut, laitokset, työnantajat jne.) saataville liitteenä olevien mallien mukaiset lomakkeet.
3. Kaikkien lomakkeiden on oltava saatavilla yhteisön virallisilla kielillä ja niiden on oltava siten laadittuja, että eri versiot vastaavat toisiaan täydellisesti, jotta jokaisen henkilön tai elimen, jolle lomake on osoitettu (etuuteen oikeutettu, laitos, työnantaja jne.), on mahdollista saada painettu lomake omalla kielellään.
4. Tämä päätös julkaistaan Euroopan yhteisöjen virallisessa lehdessä. Päätöstä sovelletaan sen kuukauden ensimmäisestä päivästä, joka seuraa sen julkaisemista.
Cees VAN DEN BERG
Hallintotoimikunnan puheenjohtaja
KAAVION ALKU
KAAVION LOOPU

Labels: 12
9
0